লালমনিরহাট বাস-ইজিবাইক সংঘর্ষ, শিশুসহ নিহত ৪
লালমনিরহাট সদরে বাস-ইজিবাইক মুখোমুখি সংঘর্ষে শিশুসহ চারজন নিহত হওয়ার খবর পাওয়া গেছে।







এ ঘটনায় আরও আটজন আহত হয়েছেন বলে জানা গেছে। নিহতদের সবার বাড়ি কুড়িগ্রাম জেলায়।




মঙ্গলবার রাত ১০টার দিকে উপজেলার কুড়িগ্রাম-রংপুর মহাসড়কে বড়বাড়ি এলাকায় এ দুর্ঘটনা ঘটে।
ঘটনাস্থলেই তিনজন ও কুড়িগ্রাম সদর হাসপাতালে একজন মারা যান।  আহতদের লালমনিরহাট ও কুড়িগ্রাম সদর হাসপাতালে ভর্তি করা হয়েছে।
লালমনিরহাট সদর থানার ওসি মাহফুজুর রহমান ঘটনার সত্যতা নিশ্চিত করেছেন।
নিহতদের মরদেহ লালমনিরহাট সদর হাসপাতালের মর্গে পাঠানো হয়েছে বলে তিনি জানিয়েছেন।
প্রত্যক্ষদর্শীরা জানান, মঙ্গলবার রাত ১০টার দিকে বড়বাড়ি বাজার এলাকায় ঢাকাগামী একটি যাত্রীবাহী বাসের সঙ্গে  কুড়িগ্রামগামী ইজিবাইকের সঙ্গে মুখোমুখি সংঘর্ষ হয়।

লালমনিরহাট সদরে বাস-ইজিবাইক মুখোমুখি সংঘর্ষে শিশুসহ চারজন নিহত হওয়ার খবর পাওয়া গেছে।